জগন্নাথ মন্দির নিয়ে আগামী কাল নবান্নে বসতে চলেছে প্রস্তুতি বৈঠক

ওয়েব ডেস্ক: মুখ্যমন্ত্রী মমতা বন্দ্যোপাধ্যায় (Cm Mamata Banerjee) আগেই জানিয়েছিলেন অক্ষয় তৃতীয়ার দিন উদ্বোধন হতে চলেছে দিঘার জগন্নাথ মন্দির (Jagannath Mandir)। আর সেই উদ্বোধনী অনুষ্ঠান নিয়ে এবার প্রস্তুতি বৈঠকের ডাক দিলেন মুখ্যমন্ত্রী।

আগামীকাল, অর্থাৎ বুধবার নবান্নে দিঘার জগান্নাথ মন্দির উদ্বোধনের প্রস্তুতি বৈঠকের ডাক দিলেন মুখ্যমন্ত্রী। জানা যাচ্ছে, দিঘার জগন্নাথ মন্দির পরিচালনার জন্য যেই ট্রাস্ট গঠন করা হয়েছিল, সেই ট্রাস্টের সঙ্গে আলোচনা করবেন মুখ্যমন্ত্রী।

আরও পড়ুন: বাংলা নববর্ষে পুজো দিতে মন্দিরে মন্দিরে ভক্তদের ভিড়

অক্ষয় তৃতীয়ার দিন উদ্বোধন হতে চলেছে দিঘার জগন্নাথ মন্দির। মনে করা হচ্ছে সেইদিন ১০ থেকে ১৫ হাজার ভক্তর সমাগম হবে সেখানে। শুধু তাই নয়, উপস্থিত থাকবেন অনেক ভিভিআইপিও। আর সেই সমস্ত বিষয় আগামীকাল নবান্নে বসতে চলেছে পর্যালোচনা বৈঠক, মুখ্যমন্ত্রী মমতা বন্দ্যোপাধ্যায়ের নেতৃত্বে।

ইতিমধ্যেই মুখ্যমন্ত্রী আগামীকালের বৈঠকে একাধিক দফতরের সচিব ও রাজ্য পুলিশের শীর্ষ আধিকারিকদের উপস্থিত থাকার নির্দেশ দিয়েছেন।

জানা যাচ্ছে, কাল বিকেল সাড়ে পাঁচটা থেকে নবান্ন সভাঘরে এই বৈঠক করবেন মমতা বন্দ্যোপাধ্যায়।

দেখুন অন্য খবর